Hafslo

Hafslo er en bygd og et tettsted i Luster kommune i Vestland fylke. Tettstedet er bygdas sentrum med dagligvarebutikk m.m.

Tettstedet hadde  innbyggere per 1. januar . Bygda ligger ved Hafslovatnet. Sluttstavelsen -lo betyr «engslette» som i navnene Oslo og Flølo, mens forstavelsen hafs- trolig har samme stammen som ordet hav, nemlig noe som hever seg/stiger opp. Hav betydde opprinnelig flo sjø, og er brukt i navngiving av steder som stiger opp, slik Hafslo-gårdens engslette hever seg nokså høyt opp fra innsjøens bredde.Arne W. Aasland: «Tolking av nokre stadnamn på Hafs- og Hund-», Kjelda nr 3/2008, fylkesarkivet i Sogn og Fjordane Sylfest Lomheim knytter derimot haf- til norrønt hafr (= bukk) som i stedsnavnet Hafrsfjord.Sylfest Lomheims språkspalte i  Klassekampen 22. september 2021

Bygda har jordbruk og skogbruk som tradisjonelle hovednæringer. På Modvo i Hafslo ligger det eneste kjente gårdsanlegget fra folkevandringstiden i Sogn. Modvo var bebodd i årene 300-500, da gården ble fraflyttet og aldri gjenopptatt. Den ble funnet av arkeolog Egil Bakka og utgravd i 1960-62. På gården ble det funnet stolpehull etter hus og flere graver. På Modvo (beslektet med engelsk meadow = eng, trolig med betydningen «Enggården»Sylfest Lomheims språkspalte i  Klassekampen 22. september 2021) ble det funnet en romersk mynt merket Marcus Aurelius, og rester etter glassbeger og glassperler.https://snl.no/Modvo I likhet med oldtidsfunnene i Råde i Østfold, der to denarer med romerske keisere var nedlagt som en slags grunnstein ved stolpehull, ble funnet gjort på samme måte på Modvo. Frans-Arne Stylegar: «Grunnsteinen»

Fra 1877 til 2014 var det videregående skole i bygda, som de siste årene hadde linjene kokk, servitør, helse og sosial.

Hver sommer arrangeres Sognefjord Cup, en fotballturnering for barn, i Moane på Hafslo. Sogn Skisenter ligger også i bygda Hafslo. Skisenteret er kjent for å gi god tilgang til kjøring i puddersnø. På toppen av skitrekket får man utsikt til toppene i Jotunheimen.

Det er flere overnattingssteder i bygda, og i sentrum ligger Eikum Hotell.

Hafslovatnet ligger midt i bygda. Vannet er regulert. Det er særlig ferskvannsørreten som beskattes, og grunneierne har anledning til å drive et begrenset garnfiske.

Den tidligere kommunen Hafslo
Hafslo var tidligere en egen kommune. Hafslo ble opprettet som formannskapsdistrikt i 1837. Kommunen besto da av Ytre Kroken, Ornes og Kinsedal på østsiden av Lustrafjorden og Solvorn, Ytre Hafslo, Veitastrond, Indre Hafslo og Eikum på vestsiden av Lustrafjorden. Hafslo kommune hadde denne utstrekningen frem til 1963 da Hafslo, Jostedal og Luster kommune ble slått sammen til den nye storkommunen Luster kommune. Ved sammenslåingen bodde det 2 384 personer i Hafslo kommune.

 Bildegalleri 

Referanser

 Eksterne lenker 
 Luster kommunes hjemmeside

 Hafslo - Store norske leksikon
 Velkommen til Hafslo

Kategori:Tidligere kommuner i Sogn og Fjordane
Kategori:Tettsteder i Vestland
Kategori:Bosetninger i Luster
Kategori:Norske kommuner etablert i 1838
Kategori:Kommuner opphørt i 1963